विस्तार: "प्रोजेक्ट सशक्त" ('Project Sashakt') केन्द्रीय वित्त मंत्रालय की उस महात्वाकांक्षी पाँच सूत्रीय परियोजना को दिया गया नाम है जिसके द्वारा सार्वजनिक क्षेत्र के बैंकों (public sector banks) की क्रेडिट क्षमता में वृद्धि करने, ऋण प्रणाली को दुरुस्त करने और इनके क्रेडिट पोर्टफोलियो को बेहतर करने का खाका खींचा जा रहा है। इस परियोजना में मुख्य जोर इन बैंकों की गैर-निष्पादित परिसम्पत्तियों (NPAs) की समस्या को कम करने पर रहेगी।